Gunnar Petersen-Øverleir

Gunnar Petersen-Øverleir (født 1964) er en norsk organist. Han har studert kirkemusikk ved Norges musikkhøgskole, hvor han i 1993 fullførte diplomstudiet i orgel. Han har også en «Premiere Prix» fra Musikkonservatoriet i Rouen, Frankrike. Han har bodd i Frankrike der han fordypet seg i fransk orgelmusikk, og har nyere musikk med Olivier Messiaen, Knut Nystedt og Egil Hovland som spesiale.

Petersen-Øverleir har gitt konserter i mange europeiske land, og spesielt i Frankrike med bl.a. orgelkonserter i Madeleine-kirken og i Notre-Dame i Paris. Her hjemme har han bl.a. fremført Poulencs orgelkonsert med Kringkastingsorkestret. Han har utgitt to CD-er, med orgelverker av henholdsvis Knut Nystedt og Egil Hovland.

Petersen-Øverleir har siden 1996 vært organist i Røa kirke i Oslo, hvor han har arrangert tallrike konserter med både orgel, kor og instrumentalister. Ved siden av sitt arbeide som organist er han også programansvarlig for ORGELbrus!, Barnas Konserthus-serie og Barnas Konserthus-festival i Oslo Konserthus. Han underviser også i musikk og matematikk ved Foss videregående skole i Oslo.

 Diskografi 
 Knut Nystedt: Organ works – Simax Classics (1996)Knut Nystedt: Organ works på musikkonline.no
 Egil Hovland organ works – Platearbeiderne (2005)Egil Hovland organ works på musikkonline.no

 Referanser 

Kategori:Norske organister
Kategori:Personer fra Oslo
Kategori:Fødsler i 1964